《学古三首赠胡承之归关中 其三》
明代·黄佐

玄冬服纤纩，不若貂襜褕。新知虽云乐，不若故人姝。

华轩岂不虽，休休惟故居。故居乃何所，乃在秦城隅。

山泉环户牖，树木何舒舒。开帘见栖鸟，临渊羡潜鱼。

孤菊扬其英，芳草不复除。适意向井臼，陶情在琴书。

此生谅已得，不乐将焉如。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。